**11**

Na podlagi 516. člena Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZposS, 158/20 – ZlntPK-C, 18/21 in 18/23 – ZDU-1O) ter 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_ sprejel naslednji

**SKLEP O DOPOLNITVI**

**AKTA O USTANOVITVI JAVNEGA PODJETJA MESTNE STORITVE,**

**JAVNO PODJETJE ZA UREJANJE MESTA, D.O.O., NOVA GORICA**

V Aktu o ustanovitvi Javnega podjetja Mestne storitve, javno podjetje za urejanje mesta, d.o.o., Nova Gorica št. 300-02-3/2003-7 z dne 11. 1. 2013 se besedilo prvega odstavka 4. člena dopolni tako, da se glasi:

»Podjetje opravlja naslednje dejavnosti:

* 1. Popravila kovinskih izdelkov

33.130 Popravila elektronskih in optičnih naprav

33.140 Popravila električnih naprav

35.119 Druga proizvodnja električne energije

35.120 Prenos električne energije

35.130 Distribucija električne energije

35.140 Trgovanje z električno energijo

41.100 Organizacija izvedbe stavbnih projektov

42.220 Gradnja objektov oskrbne infrastrukture za elektriko in telekomunikacije

42.990 Gradnja drugih objektov nizke gradnje

43.210 Inštaliranje električnih naprav in napeljav

43.342 Pleskarska dela

43.390 Druga zaključna gradbena dela

43.990 Druga specializirana gradbena dela

49.420 Selitvena dejavnost

52.210 Spremljajoče storitvene dejavnosti v kopenskem prometu

52.290 Špedicija in druge spremljajoče prometne dejavnosti

63.120 Obratovanje spletnih portalov

68.200 Oddajanje in obratovanje lastnih in najetih nepremičnin

68.320 Upravljanje nepremičnin za plačilo ali po pogodbi

71.111 Arhitekturno projektiranje

71.112 Krajinsko arhitekturno, urbanistično in drugo projektiranje

71.129 Druge inženirske dejavnosti in tehnično svetovanje

73.110 Dejavnost oglaševalskih agencij

73.120 Posredovanje oglaševalskega prostora

73.200 Raziskovanje trga in javnega mnenja

77.210 Dajanje športne opreme v najem in zakup

77.290 Dajanje drugih izdelkov za široko rabo v najem in zakup

77.390 Dajanje drugih strojev, naprav in opredmetenih sredstev v najem in zakup

81.100 Vzdrževanje objektov in hišniška dejavnost

81.210 Splošno čiščenje stavb

81.220 Drugo čiščenje stavb, industrijskih naprav in opreme

81.290 Čiščenje cest in drugo čiščenje

81.300 Urejanje in vzdrževanje zelenih površin in okolice

82.300 Organiziranje razstav, sejmov, srečanj

82.990 Drugje nerazvrščene spremljajoče dejavnosti za poslovanje«

Ta sklep velja takoj.

Številka: 300-02-3/2003 Samo Turel

Nova Gorica, ŽUPAN

Številka: 300-02-3/2003-7

Nova Gorica, dne 6. marca 2023

O B R A Z L O Ž I T E V

V Mestni občini Nova Gorica smo preverili možnost uporabe streh javnih objektov za namen postavitve sončnih elektrarn, in sicer na strehah objektov OŠ Milojke Štrukelj, OŠ Frana Erjavca in Zavoda za šport (tribune stadiona). Vse analize in preglede je opravila Goriška lokalna energetska agencija - Golea. Razlog za ta korak je občutno povišanje cen električne energije v zadnjih dveh letih, na drugi strani pa možnost pridobitve državnih spodbud, s čimer so se bistveno spremenile ekonomske kalkulacije glede smiselnosti postavitve sončnih elektrarn.

S tem korakom bi pripomogli tudi k zasledovanju cilja zapisanega v Nacionalnem energetskem in podnebnem načrtu glede zmanjšanja izpustov toplogrednih plinov za 40 % do leta 2030 glede na začetno leto 1990.

Ministrstvo za infrastrukturo je objavilo Javni razpis za sofinanciranje operacij gradnje novih manjših proizvodnih naprav za proizvodnjo električne energije z izrabo sončne energije, ki je sicer trenutno zaprt, na katerega pa so se lahko prijavile le gospodarske družbe in samostojni podjetniki posamezniki po Zakonu o gospodarskih družbah in zadruge po Zakonu o zadrugah. Občina se na ta razpis ni mogla prijaviti in ni bila upravičenec do državnih subvencij za investiranje v postavitev sončnih elektrarn.

Objava podobnih razpisov se pričakuje tudi v prihodnje, občina pa bo morala po zakonitem postopku in na gospodaren način izbrati ustreznega ponudnika, ki bo pod vnaprej določenimi pogoji pripravljen investirati v izgradnjo sončnih elektrarn na strehah objektov v lasti občine.

Ker želimo, da ima možnost prijaviti se na tak poziv tudi javno podjetje Mestne storitve, d.o.o., ki je v 100 % lasti Mestne občine Nova Gorica, je potrebno v ustanovitvenem aktu dopolniti registracijo z naslednjimi dejavnostmi iz Standardne klasifikacije dejavnosti:

* 35.119 Druga proizvodnja električne energije
* 35.120 Prenos električne energije
* 35.130 Distribucija električne energije
* 35.140 Trgovanje z električno energijo.

**Mestnemu svetu Mestne občine Nova Gorica predlagamo, da predloženi sklep obravnava in sprejme.**

Martina Remec Pečenko Samo Turel

vodja Oddelka za gospodarstvo ŽUPAN

in gospodarske javne službe

Matej Živec

Višji svetovalec za

gospodarske javne službe